open-index/open-wikipedia-markdown huggingface dataset:
Robert Planquette

**Jean Robert Julien Planquette** (1848 Pariisi, Ranska – 1903 Pariisi, Ranska) oli ranskalainen operettisäveltäjä. Hänen tunnetuin teoksensa on *[[Cornevillen kellot]]* vuodelta 1877. Operettia on esitetty Suomessa ainakin Tampereen Teatterissa 1910 ja myöhemmin 1920-luvulla Koiton Näyttämöllä, Viipurin Näyttämöllä, Oulun Työväen Näyttämöllä ja Kotkan Näyttämöllä.

Planquette sävelsi lauluja ja muitakin operetteja. *Cornevillen kellot* läheni taiteellisessa mielessä hyvää ranskalaista koomista oopperaa. Toinen suosittu operetti on ollut *Rip van Winkle*.

## Teokset (suomeksi)
* *Cornevillen kellot : 3-näyt. (4-osainen) huviooppera*. 1928. Neljä numeroimatonta sivua. (SKS:n kirjastossa) Libretto: Clairville & Charles Gabet. Suorasanainen suomennos.

## Lähteet

## Aiheesta muualla
Kirsti Nirhamo

**Kirsti "Kipa" Nirhamo** (s. 22. syyskuuta 1994) on suomalainen amerikkalaisen jalkapallon pelaaja, pelipaikaltaan laitahyökkääjä eli Wide Receiver. Hän pelaa nykyisin Naisten Vaahteraliigassa – Turku Trojansin riveissä, joka on myös hänen kasvattiseuransa. Nirhamo on myös pelannut amerikkalaisen jalkapallon maajoukkueessa koko uransa ajan. Amerikkalaisen jalkapallon lisäksi hän pelaa lippupalloa, niin seura- kuin maajoukkueessakin. 

Nirhamo tunnetaan pelaajana, joka on tottunut tekemään ratkaisevia suorituksia kentällä. Varmakätisenä ja peliälykkäänä pelaajana hän on ollut joukkueidensa luottopelaaja.

## Pelaajaura

Kirsti Nirhamo aloitti pelaajauransa 2010 Turussa lippupallosta. Lippupallomaajoukkueen kanssa Nirhamo on osallistunut MM-kisoihin vuosina 2014 (Italia), 2021 (Israel) sekä 2023 (Irlanti) ja pelannut yhteensä 22 maajoukkuepeliä. Suomessa järjestettävät MM-kisat vuonna 2024 hän joutui jättämään väliin loukkaantumisen vuoksi.

Amerikkalaisen jalkapallon pelaajana Nirhamo on saavuttanut merkittäviä saavutuksia, ja hänet tunnetaan yhtenä Suomen arvostetuimmista pelaajista. Nirhamo on ollut perustamassa Turku Trojansin naisten amerikkalaisen jalkapallon joukkuetta 2012 ja on tällä hetkellä viimeinen pelaava perustajajäsen. Seurajoukkueidensa kanssa hän on voittanut viisi Suomenmestaruutta vuosina 2017 (Helsinki Wolverines), 2021, 2022, 2023 sekä 2024 (Turku Trojans). 

Kirsti Nirhamo on pelannut urallaan 25 ottelua Suomen naisten maajoukkueessa, mikä tekee hänestä viidenneksi eniten maaotteluita pelanneen pelaajan. Maajoukkueen kanssa Nirhamo on saavuttanut kahdesti MM-pronssia (2013, 2022), kahdesti EM-kultaa (2015, 2019) sekä yhden EM-pronssin (2024).

Lisäksi Nirhamo on valittu All Stars -joukkueeseen yhdeksän kertaa viideltä eri pelipaikalta. Hän on saanut All Stars -valinnan jokaisella liigakaudella, jolla on pelannut.

## Yksityiselämä

Turussa koko elämänsä asunut Nirhamo on opiskellut Puolalanmäen lukiossa, jonka jälkeen hän on valmistunut koulutetuksi hierojaksi. Nykyisin hän työskentelee sähkö- ja energia-alalla. 

## Lähteet
Skåren kirkko

**Skåren kirkko** () on Haugesundin kunnassa Norjassa sijaitseva kahdeksankulmainen puukirkko vuodelta 1858.

## Lähteet

## Aiheesta muualla
Vapahtajamme kirkko (täsmennyssivu)

**Vapahtajamme kirkko** voi tarkoittaa seuraavia:

* Vapahtajamme kirkko, kirkko Kööpenhaminassa Tanskassa
* Vapahtajamme kirkko, kirkko Haugesundissa Norjassa
Rossabøn kirkko

**Rossabøn kirkko** () on Haugesundin kunnassa Norjassa sijaitseva betonikirkko vuodelta 1972.

Vuonna 2019 Røssabon kirkko valittiin kristillisen *[[Dagen (norjalainen lehti)|Dagen]]*-lehden lukijakyselyssä maan toiseksi rumimmaksi kirkoksi Østre Porsgrunnin kirkon jälkeen. 

## Lähteet

## Aiheesta muualla
Udlandin kirkko

**Udlandin kirkko** () on Haugesundin kunnassa Norjassa sijaitseva kivikirkko vuodelta 2002.

## Lähteet

## Aiheesta muualla
Jacob Ramsey

**Jacob Matthew Ramsey** (s. 28. toukokuuta 2001 Birmingham) on englantilainen jalkapalloilija, pelipaikaltaan keskikenttäpelaaja. Hän on pituudeltaan 180-senttimetrinen. Hän edustaa Englannin Valioliigassa pelaavaa Newcastle Unitedia.

Ramsey on Aston Villan kasvatti. Hän pelasi Aston Villan edustusjoukkueessa ensimmäisen kerran helmikuussa 2019 mestaruussarjassa West Bromwich Albionia vastaan. Vuoden 2020 alkupuoliskolla hän pelasi lainalla ykkösliigan Doncaster Roversissa seitsemän ottelua, joissa hän teki kolme maalia.

Ramsey pelasi kaudesta 2020–2021 alkaen Aston Villan joukkueessa Valioliigaa. Avauskaudellaan hän pelasi 22 valioliigaottelua. Kaudella 2021–2022 hän pelasi 34 valioliigaottelua, joista 29 ottelua avauskokoonpanossa, ja teki niissä kuusi maalia. Seuraavalla kaudella hän teki 35 valioliigaottelussaan kuusi maalia. Kaudella 2023–2024 jalkavammat vaivasivat, ja hän pelasi vain 16 valioliigaottelua, joissa hän teki yhden maalin. Kaudella 2023–2024 hän pelasi Konferenssiliigassa kolme ottelua. Kaudella 2024–2025 hän pelasi Mestarien liigassa kymmenen ottelua, joista avauskokoonpanossa neljä peliä, ja teki maalin ensimmäisessä ottelussa Young Boysia vastaan. Valioliigassa hän oli avauskokoonpanossa 19 ottelussa ja tuli kymmenen kertaa vaihdosta kentälle. Hän teki yhden maalin.

Ramsey siirtyi runsaan 45 miljoonan euron siirtosummalla Valioliigan Newcastleen elokuussa 2025.

Ramsey on pelannut Englannin nuorisomaajoukkueissa alle 18-vuotiaista alle 21-vuotiaisiin. Hän voitti alle 21-vuotiaiden Euroopan-mestaruuden vuonna 2023. Hän pelasi turnauksessa neljä ottelua ja teki maalin ensimmäisessä alkulohko-ottelussa Tšekkiä vastaan. Hän loukkaantui puolivälierässä Portugalia vastaan eikä pystynyt pelaamaan välierässä eikä loppuottelussa.

## Lähteet
Varntreskin kirkko

**Varntreskin kirkko** () on Hattfjelldalin kunnassa Norjassa sijaitseva puinen pitkäkirkko vuodelta 1986.

## Lähteet

## Aiheesta muualla
Sviland

**Sviland** on taajama Sandnesin kunnassa Rogalandin läänissä Norjassa. Taajaman pinta-ala on 0,3 neliökilometriä ja asukasluku 742 vuonna 2023.

## Lähteet

## Aiheesta muualla
Sävast

**Sävast** on taajama Bodenin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 3&nbsp;093 asukasta vuonna 2016.

## Lähteet

## Aiheesta muualla
Tepidarium

**Tepidarium** oli roomalaisen kylpylän haalea () huone. Tepidariumista mentiin seuraavaan huoneeseen eli lämpimään caldariumiin, ja sinne tultiin kylmän frigidariumin kautta. Tepidariumia lämmitettiin hypokaustilla, ja siellä oli yleensä uima-allas.

## Lähteet

## Aiheesta muualla
Marion Jollès

**Marion Jollès** (s. 8. joulukuuta 1981) on ranskalainen toimittaja ja televisiojuontaja.

## Yksityiselämä
Marion Jollès meni naimisiin autourheilija Romain Grosjeanin kanssa 27. kesäkuuta 2012 Chamonix'ssa Ranskassa. Heillä on kaksi poikaa Sacha (s. 29. heinäkuuta 2013) ja Simon (s. 16. toukokuuta 2015) ja tytär Camille (s. 31. joulukuuta 2017).
Agía Ánna (Euboia)

**Agía Ánna** () on Kreikan kylä, joka sijaitsee Euboian saarella. Se kuuluu hallinnollisesti Mantoúdi-Límni-Agía Ánnan kuntaan, Euboian alueyksikköön ja Keski-Kreikan alueeseen. Kylän väkiluku on 597 (2021).

Agía Ánnan kylä sijaitsee Euboian pohjoisosan sisäosissa noin 69 kilometriä pohjoisluoteeseen Chalkídan kaupungista ja noin neljä kilometriä sisämaahan saaren itärannikosta. Se on rakennettu noin 283 metrin korkeuteen merenpinnasta laskettuna.

Agía Ánna muodostaa myös laajemman kyläyhdyskunnan (Δημοτική Κοινότητα Αγίας Άννης, *Dimotikí Koinótita Agías Ánnis*), johon kuuluvat varsinaisen Agía Ánnan kylän lisäksi sen ranta-asutus Agkáli sekä Palaióvrysin kylä. Koko yhdyskunnan väkiluku on  (2021).

## Lähteet

## Aiheesta muualla
Tarja Jaakkola

**Tarja Hannele Kaarina Jaakkola** (s. 1964) on suomalainen puolustushallinnon virkamies. Hän toimii Naton apulaispääsihteerinä ensimmäisenä suomalaisena ja on aiemmin toiminut muun muassa Suomen puolustusministeriössä osastopäällikkönä ja Euroopan puolustusvirastossa yksikön päällikkönä.

## Ura
Jaakkola valmistui oikeustieteen kandidaatiksi Helsingin yliopistosta vuonna 1990. Hän on myös saanut varatuomarin arvon.

Jaakkola toimi uransa alussa muun muassa käräjätuomarina Helsingin käräjäoikeudessa. Vuonna 1997 hän siirtyi työskentelemään puolustusvoimien pääesikuntaan ja vuonna 2004 puolustusministeriöön, jossa hän on toiminut muun muassa hallitusneuvoksena, materiaaliyksikön johtajana vuosina 2018–2022 ja resurssipoliittisen osaston päällikkönä vuosina 2022–2024. Vuosina 2011–2017 hän työskenteli Euroopan puolustusvirastossa apulaisosastopäällikkönä ja vuodesta 2014 alkaen myös yksikön päällikkönä. Vuonna 2024 Jaakkola nimitettiin Naton puolustusinvestointiosastosta vastaavaksi apulaispääsihteeriksi.

## Lähteet
Hilding Hagberg

**Hilding Hagberg** (1899–1993) oli ruotsalainen kommunistisen puolueen poliitikko ja puolueensa puheenjohtaja vuosina 1951–1964. Hän toimi kansanedustajana Ruotsin valtiopäivien toisessa kamarissa vuosina 1933–1964. Lisäksi hän oli *[[Norrskensflamman]]in* päätoimittaja 1930–1947 ja *[[Ny Dag]]in* politiikan toimituksen päällikkö 1943–1958. Poliittiselta linjaltaan Hagberg edusti Neuvostoliitolle uskollista perinteistä kommunismia, minkä vuoksi hänet syrjäytettiin puheenjohtajan paikalta vuonna 1964.
## Teoksia
* *Jag är och förblir kommunist: Minnen* (1995, postuumi muistelmateos)
## Lähteet

## Aiheesta muualla
Áno Vólos

**Áno Vólos** () on Kreikan kylä, joka kuuluu hallinnollisesti Vóloksen kuntaan, Magnesian alueyksikköön ja Thessalian alueeseen. Kylän väkiluku on 566 (2021).

Áno Vóloksen kylä, suomeksi ”Ylä-Vólos”, sijaitsee noin kahdeksan kilometriä koilliseen Vóloksen kaupungista. Se on rakennettu noin 140 metrin korkeuteen merenpinnasta laskettuna.

Áno Vólos muodostaa myös laajemman kyläyhdyskunnan (Δημοτική Κοινότητα Άνω Βόλου, *Dimotikí Koinótita Áno Vólou*), johon kuuluu varsinaisen Áno Vóloksen kylän lisäksi Iolkóksen kylä. Koko yhdyskunnan väkiluku on 687 (2021).

## Lähteet

## Aiheesta muualla
Káto Lechónia

**Káto Lechónia** () on Kreikan kylä, joka kuuluu hallinnollisesti Vóloksen kuntaan, Magnesian alueyksikköön ja Thessalian alueeseen. Kylän väkiluku on  (2021).

Káto Lechónian kylä sijaitsee Pílion niemimaan juuren länsiosassa noin 11 kilometriä kaakkoon Vóloksen kaupungista. Se on rakennettu noin 80 metrin korkeuteen merenpinnasta laskettuna.

Káto Lechónia muodostaa myös laajemman kyläyhdyskunnan (Δημοτική Κοινότητα Κάτω Λεχωνίων, *Dimotikí Koinótita Káto Lechoníon*), johon kuuluu varsinaisen Káto Lechónian kylän lisäksi Ágios Minásin kylä. Koko yhdyskunnan väkiluku on  (2021).

## Lähteet
Kiotári

**Kiotári** () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 281 (2021).

Kiotárin kylä sijaitsee Ródoksen itärannikolla noin 58 kilometriä etelälounaaseen Ródoksen kaupungista. Se on osa Asklipieíon kyläyhdyskuntaa. Kiotárin pääelinkeino on nykyisin turismi. Kylässä on pitkä ranta. Kiotárin vanhin rakennus on Kristuksen kirkastumisen (*Metamórfosi tou Sotíros*) kirkko, joka on alun perin luostarikirkko.

## Lähteet

## Aiheesta muualla
Kríni (Korfu)

**Kríni** () on Kreikan kylä, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kylän väkiluku on 276 (2021).

Krínin kylä sijaitsee Korfun luoteisosissa noin 27 kilometriä länsiluoteeseen Korfun kaupungista ja noin kilometrin sisämaahan saaren länsirannikosta. Kylän lähellä sijaitsee Angelókastron linna.

Kríni muodostaa oman kyläyhdyskuntansa (Δημοτική Κοινότητα Κρήνης, *Dimotikí Koinótita Krínis*), johon ei kuulu muita asutuksia.

## Lähteet
Mandrikó

**Mandrikó** (, ) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 168 (2021).

Mandrikón kylä sijaitsee Ródoksen länsirannikolla noin 39 kilometriä lounaaseen Ródoksen kaupungista. Se on osa Émponasin kyläyhdyskuntaa. Kylä tunnetaan vihannesten viljelystä ja kasvihuoneistaan, ja sen seudulla tuotetaan suuri osa saaren vihanneksista. Kylän kirkko on omistettu Pyhälle kolminaisuudelle (*Agía Triáda*).

## Lähteet
Mantoúdi

**Mantoúdi** (, ) on Kreikan kaupunki, joka sijaitsee Euboian saarella. Se kuuluu hallinnollisesti Mantoúdi-Límni-Agía Ánnan kuntaan, Euboian alueyksikköön ja Keski-Kreikan alueeseen. Kaupungin väkiluku on  (2021).

Mantoúdin kaupunki sijaitsee Kiréas-joen varrella Euboian pohjoisosan sisämaassa noin 55 kilometriä pohjoisluoteeseen Chalkídan kaupungista ja noin 3,5 kilometriä sisämaahan saaren itärannikosta. Se on rakennettu noin 28 metrin korkeuteen merenpinnasta laskettuna. Mantoúdin pääkirkko on omistettu Johannes Teologille (*Ágios Ioánnis o Theológos*).

Mantoúdi muodostaa myös laajemman kaupunkiyhdyskunnan (Δημοτική Κοινότητα Μαντουδίου, *Dimotikí Koinótita Mantoudíou*), johon kuuluvat varsinaisen Mantoúdin kaupungin lisäksi Foúrnoin kylä sekä saaren itärannikolla sijaitseva satamakylä Kymási. Koko yhdyskunnan väkiluku on  (2021).

## Lähteet

## Aiheesta muualla
Hagberg

**Hagberg** on seuraavien henkilöiden sukunimi:

* Carl August Hagberg (1810–1864), ruotsalainen kirjallisuudentutkija, kääntäjä ja Ruotsin akatemian jäsen
* Carl Peter Hagberg (1778–1841), ruotsalainen pappi ja Ruotsin akatemian jäsen
* Hilding Hagberg (1899–1993), ruotsalainen toimittaja ja kommunistisen puolueen poliitikko
* Jussi Hagberg (1880–1925), suomaalinen poliisi, valokuvaaja ja kirjailija
* Per Olof Hagberg (1909–1984), suomalainen kauppaneuvos
* Uno Hagberg (1872–1947), suomalainen apteekkari
Tsaḯri

**Tsaḯri** () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 494 (2021).

Tsaḯrin kylä sijaitsee noin seitsemän kilometriä etelään Ródoksen kaupungista. Se on osa Koskinoún kaupunkiyhdyskuntaa. Kylän aiempi nimi oli *Agía Varvára* (Αγία Βαρβάρα).

## Lähteet
Call of Duty: Warzone (vuoden 2022 videopeli)

**Call of Duty: Warzone** on Infinity Wardin ja Raven Softwaren kehittämä ja Activisionin julkaisema battle royale -videopeli, joka julkaistiin 16. marraskuuta 2022 PlayStation 4:lle, Xbox Onelle, PlayStation 5:lle, Xbox Series X/S:lle sekä Microsoft Windowsille. Peli on Call of Duty: Warzonen seuraaja. Peli on osa vuonna 2022 julkaistua *[[Call of Duty: Modern Warfare II|Call of Duty: Modern Warfare II:ta]]*. Peli on ilmaispeli.

Yhdessä pelissä on enintään 120 pelaajaa ja viimeinen hengissä oleva pelaaja tai joukkue voittaa pelin.

Peli tukee alustojen välistä verkkopelaamista.

Peliin ja sen edeltäjään perustuva mobiiliversio julkaistiin 21. maaliskuuta 2024.

## Huomautukset

## Lähteet
Didier Coton

**Didier Coton** (s. 2. helmikuuta 1959) on belgialainen liikemies ja moottoriurheilun taustavaikuttaja ja manageri. Hän on ollut Mika Häkkisen, Lewis Hamiltonin ja Olivier Panisin manageri.
Angela Cullen

**Angela Cullen** (s. 5. elokuuta 1974) on uusiseelantilainen fysioterapeutti ja entinen maahockey- pelaaja. Vuodesta 2015 maaliskuuhun 2023 hän työskenteli seitsenkertaisen Formula 1 -maailmanmestarin Lewis Hamiltonin fysioterapeuttina.
Marmorimittari

**Marmorimittari** (*Pareulype berberata*) on Geometridae -heimoon kuuluva koi. Lajin kuvasivat ensimmäisen kerran itävaltalaiset luonnontieteilijät Michael Denis ja Ignaz Schiffermüller vuonna 1775. Marmorimittaria tavataan Afrikassa, Aasiassa ja Euroopassa. Suomessa sitä on havaittu Helsingissä.

## Kuvaus
Marmorimittarin siipiväli on 23–27 mm. Etusiivet ovat okranruskeat, vaalean harmahtavanokran sekaiset ja niissä on tumman harmaanruskeita poikkijuovia. Tyvisarakkeen reuna on kaksinkertainen, musta, ruskeatäytteinen ja hiukan kulmikas lähellä etureunaa. Reunan sisempi poikkiviiru on kaksinkertainen, musta, ruskeatäytteinen, keskisarake vaalean okranharmaa, ulompi poikkiviiru mustanruskea, aaltoileva, etupuoliskosta vahvempi, sen etuosassa ja keskellä terävä uloke. Joskus siinä on näkyvissä harmaa keskipilkku. Aaltoviiru on usein melko epäselvä, vaaleanharmaa ja kärkijuomu mustahko. Marmorimittarin takasiivet ovat okranharmaat; keskipilkku ja ulko-osan poikkiviirut tummemmat. 

## Lähteet
Jean-Pierre Mondron

**Jean-Pierre Mondron** (19. lokakuuta 1952 – 23. toukokuuta 2016) oli belgialainen ralliautoilija ja Kronos Racing -autourheilutallin perustaja.

## Lähteet

## Aiheesta muualla
*EWRC-results.com
Barwa Group

**Barwa Group** on Qatarissa sijaitseva kiinteistöyhtiö, joka perustettiin vuonna 2005.

## Moottoriurheilu
Barwa sponsoroi GP2-sarjassa kilpailevaa Campos Racing ja Addax Teamia vuosina 2008–2013.
Isa Stenberg

**Isa Stenberg** (s. 1938 Heikinkylä, Lapinjärvi) on suomalainen teatterinjohtaja ja teatterituottaja.

Stenberg aloitti työuransa sosiaalityöntekijänä. Teatteriammattilaisena työskentelyn hän aloitti Helsingin Lilla Teaternissa vuonna 1975. Stenberg muutti Ruotsiin vuonna 1980 avustamaan Dramatenin teatterinjohtajaksi valittua Lasse Pöystiä. Vuonna 1986 Stenberg valittiin Göteborgin Folkteaternin teatterinjohtajaksi neljän vuoden ajaksi. Hän aloitti Göteborgissa yhteistyön Lars Norénin kanssa. Vuonna 1999 Stenberg ja Norén perustivat RiksDraman osana Riksteaternia.

Stenberg oli Lars Norénin työparina *[[7:3]]*-näytelmässä, joka syntyi pitkäaikaisvankien kanssa perustetusta kuntouttavaksi tarkoitetusta teatterityöpajasta. Uusnatsismia kannattaneille vangeille annettiin lupa esiintymisiin vankilan ulkopuolella, ja Stenberg majoitti vankeja kotonaan kiertueen aikana. Hän yritti toistuvasti keskeyttää hankkeen, mutta hanketta jatkettiin hänen vastalauseistaan huolimatta. Kaksi vangeista osallistui vuonna 1999 pankkiryöstöön ja sitä seuranneen takaa-ajon yhteydessä kahden poliisin murhaan (Malexanderin murhat). Ennen epäonnistunutta *7:3*-hanketta Stenberg ja Norén olivat tehneet menestyksekästä yhteistyötä huumeiden käyttäjiä, mielisairaita ja muita syrjäytyneitä käsitelleessä *Personkrets*-näytelmässä. Vankilaprojektista tehtiin vuonna 2024 Elisabeth Åsbrinkin samannimisen tietokirjan pohjalta televisiosarja *[[Kipupiste]]* (*Smärtpunkten*). Stenberg otettiin sarjan päähenkilöksi, ja häntä esitti Maria Sid.

Stenberg sai neljä poikaa. Hän muutti takaisin Lapinjärvelle yhden poikansa sairastuttua kuolemaan johtaneeseen syöpään. Keväällä 2024 Stenberg asui hoivakodissa Maarianhaminassa.

## Lähteet
Aasian GP2 Bahrainin Grand Prix

**Aasian GP2 Bahrainin Grand Prix** oli Aasian GP2 -sarjan osakilpailu, joka ajettiin Bahrain International Circuitin moottoriradalla Bahrainissa.

Radalla oli tarkoitus järjestää kaksi osakilpailua kaudella 2011 18.–19. helmikuuta ja 12.–13. maaliskuuta, mutta ne jouduttiin molemmat perumaan maan poliittisien levottomuuksien vuoksi.

## Voittajat
Aasian GP2 Dubain Grand Prix

**Aasian GP2 Dubain Grand Prix** oli Aasian GP2 -sarjan osakilpailu, joka ajettiin Dubai Autodromen moottoriradalla Dubaissa.

## Voittajat
Aasian GP2 Abu Dhabin Grand Prix

**Aasian GP2 Abu Dhabin Grand Prix** oli Aasian GP2 -sarjan osakilpailu, joka ajettiin Yas Marina Circuitn moottoriradalla Abu Dhabissa.

## Voittajat
Marc Van Dalen

**Marc Van Dalen** (s. 28. heinäkuuta 1964) on belgialainen Kronos Racing -autourheilutallin perustaja ja tallipäällikkö.

## Lähteet

## Aiheesta muualla
*Juwra.com
Orest Kuraš

**Orest Ivanovytš Kuraš** (; 10. lokakuuta 1935 Orih’ivtsi – 5. marraskuuta 2006 Lviv) oli ukrainalainen kuoronjohtaja.

Kuraš joutui vuonna 1945 lähtemään Puolaan liitetystä kotikylästään läheltä Przemyśliä. Hän opiskeli Jevhen Bah’njakin luokalla Lvivin musiikkipedagogisessa koulussa. Vuosina 1953–1958 hän opiskeli Lvivin konservatoriossa Mykola Kolessan ja Volodymyr Vasylevytšin johdolla. Kuraš oli Lvivin ooppera- ja balettiteatterin pääkuoromestari vuosina 1958–1965 ja 1980–1986, sitten kuoromestari vuoteen 2006 saakka. Hän johti Lvivissä myös laulu- ja tanssiyhtyeitä. Kuraš toimi lisäksi opettajana Lvivin musiikkipedagogisessa koulussa. Hän sai Ukrainan kunniataiteilijan arvonimen vuonna 1989.

## Lähteet
Aasian GP2 Malesian Grand Prix

**Aasian GP2 Malesian Grand Prix** oli Aasian GP2 -sarjan osakilpailu, joka ajettiin Sepang International Circuitin moottoriradalla Malesiassa.

## Voittajat
Cora Schumacher

**Cora Schumacher** (os. *Brinkmann*, s. 27. joulukuuta 1976) on saksalainen televisio- ja mediapersoona.
Vuonna 2018 hän osallistui tosi-tv-ohjelmaan *[[Promi Big Brother]]*. Schumacher äänestettiin talosta kymmenen päivän jälkeen.

## Yksityiselämä
Cora Schumacher oli naimisissa lokakuusta 2001 helmikuuhun 2015 Formula 1 -kuljettajan Ralf Schumacherin kanssa. Heidän poikansa David syntyi 23. lokakuuta 2001.

## Aiheesta muualla
Al-Auja (Jeriko)

**Al-Auja** () on pikkukaupunki Palestiinan Länsirannalla Jerikon kaupungin pohjoispuolella. Paikka tunnetaan esimerkiksi lähtestään, jolta kaupunki on saanut nimensä. Al-Aujan asukasluku oli vuonna 2017 arviolta 5&nbsp;179.

## Maantiede
Al-Auja sijaitsee Palestiinan Länsirannalla Jerikon kuvernementissa noin 9,8 kilometriä Jerikon kaupungista pohjoiseen. Kylän itäpuolella virtaa Jordan. Naapuripaikkakuntia ovat Fasayil pohjoisessa, Kafr Malik ja Deir Jarir lännessä ja An Nuwei'ma etelässä. Kaupunki on menettänyt maitaan Israelin siirtokunnille, joita sen maille on rakennettu 4. Maita menetettiin myös niitä yhdistelevien teiden rakentamiseksi Al-Aujan korkeus merenpinnasta on noin 242 metriä.

Al-Aujan lähde on alueen suurimpia ja siitä virtaa noin 10 miljoonaa kuutiometriä vettä vuosittain. Veden määrä on kuitenkin hyvin riippuvainen sateiden määrästä. Joskus etenkin keväisin se on kuivunut sateiden puutteessa lähes kokonaan.

Vuoden keskimääräinen lämpötila on 23&nbsp;°C. Vuotuinen sadanta on noin 166&nbsp;mm.

## Historia
Al-Aujan nimi on johdettu paikallisen lähteen nimestä. Nykyisen kylän alueella on joitakin Bysantin valtakunnan kautisia arkeologisia kohteita. Viereinen Khirbet el-Beiyudatin arkeologinen kohde on joskus yhdistetty historialliseen Herodes Arkhelaosin perustamaan Arkelaisin (*Ἀρχελαΐς*) kaupunkiin.

Nykyinen kaupunki sai alkunsa noin 200 vuotta sitten. Sen ensimmäiset asukkaat olivat lähiseudun beduiineja, jotka viettivät alkujaan liikkuvaa elämää vakinaisten asutuskeskusten ulkopuolella.

Oslon rauhanprosesin yhteydessä 1990-luvun alkupuolella sovittiin Palestiinalaisten osittaisesta itsehallinnosta tietyillä alueilla. Al-Auja jaettiin sopimuksen mukaiseen alueeseen A ja alue C. Alue A on kokonaan palestiinalaishallinnon alaisuudessa ja se käsittää suurimman osan itse rakennetusta kaupungista. Sen sijaan ympäröivä alue maaseutuineen on pääosin aluetta C, jossa Israelilla on täysi hallintaoikeus. Vesioikeudet ovat olleet jatkuva kiistan aihe. Israelilaisia siirtolaisia on esimerkiksi syytetty jäteveden kaatamisesta Al-Aujan lähteeseen.

## Talous

Työllistymisensä puolesta paikalliset ovat olleet riippuvaisia Israelin työmarkkinoista, joka työllisti vuonna 2011 60&nbsp;& paikallisesta työvoimasta. Muita työllistymisen aloja ovat maatalous, hallinto, kauppa ja pienimuotoinen teollisuus. Paikalla on esimerkiksi laatikoitu taateleja ja ylläpidetty kanatarhoja. Kaupungissa on myös kauppoja ja sekalaisia pieniä työpajoja.

Työttömyysaste vuonna 2011 oli 40&nbsp;%. Korkeasta työttömyydestä on joskus syytetty Israelin asettamia rajoituksia.

## Väestö
Palestiinan tilastokeskuksen vuoden 2017 arvion mukaan Al-Aujan asukasluku oli 5&nbsp;179. Vuonna 2007 asukkaita oli 3&nbsp;934.

## Lähteet
Sanna Lenken

**Sanna Lenken** (s. 1978 Göteborg) on ruotsalainen elokuvaohjaaja.

Lenken opiskeli Tukholman draamakorkeakoulussa ja European Film Collegessa. Hänen ensimmäinen lyhytelokuvansa oli *Morötter och potatismos* (2007). Lenkenin ensimmäinen kokoillan elokuva oli *[[Pieni siskoni]]* (2015), josta hänelle myönnettiin Berliinin elokuvajuhlien Kristallikarhu ja Göteborgin elokuvajuhlien suurpalkinto. Lenken sai Kristallikarhun myös vuoden 2022 Berliinin elokuvajuhlilla elokuvasta *[[Comedy Queen]]*.

Lenken on tehnyt useissa elokuvissa yhteistyötä tuottajan, entisen opiskelutoverinsa Annika Rogellin kanssa.

## Lähteet

## Aiheesta muualla
*
Sopurghan

**Sopurghan** () eli nykyarameaksi **Sipūrḡān** on pieni kylä Iranin Länsi-Azerbaidžanin maakunnassa lähellä Urmiajärveä ja Urmian kaupunkia. Aikanaan assyrialaisten asuttama miltei parin tuhannen asukkaan kylä taantui ensimmäisen maailmansodan seurauksena. ja nykyisin sen asukkaita on muutamia satoja. 

## Maantiede

Sopurghan sijaitsee Iranin Länsi-Azerbaidžanin maakunnassa Urmian tasangolla Nazlujoen varrella. Urmiajärveen idässä on matkaa noin 2 kilometriä ja Urmian kaupunkiin lounaassa noin 26 kilometriä.

## Historia
Sopurghanin nimi on mahdollisesti peräisin assyrialaisilta ja viittaa sen asemaan (Urmia)järven vieressä. Toisaalta nimen on ehdotettu olevan taustaltaan iranilainen. Tässä teoriassa nimi on johdettu termistä *sopur*, joka viittaa teiden puhdistuksessa vastuussa olevaan tahoon. Paikka tunnetaan historiallisista lähteistä nimeltä ensi kertaa Mar Abdiso IV:n kirjeessä paavi Pius IV:lle vuonna 1562. Paikka mainitaan uudelleen kirjeessä lahjoituksesta Mar Maryamin kirkolle Jerusalemissa vuonna 1612. Historiallisten mainintojen ohella paikalta on tehty arkeologisia löytöjä. Esimerkiksi sen hautausmaalta on löydetty merkkejä kylän olemassaolosta jo vuonna 668  jaa.

Sopurghan oli Idän kirkon hiippakunnan istuin, jonka alaisuuteen kuului Nazlujoen varren muita assyrialaisia kyliä. 1800-luvulla kylässä alkoi vaikuttaa lähetyssaarnaajia Yhdysvalloista ja sinne perustettiin esimerkiksi uusia kouluja. Heitä seurasivat monet muut lähetyssaarnaajat eri kristillisistä suuntauksista. Venäläisortodoksinen tutkimus assyrialaisista kylistä vuonna 1862 kirjasi paikalla olleen kaksi pappia ja 172 perhettä. Anglikaaninen ryhmä kirjasi vuonna 1876 150 perhettä ja yhden papin. Vuosisadan lopulla humattava osa alueen assyrialaisista oli omaksunut venäläisortodoksisuuden.

Vuonna 1890 Sopurghanin asukasluku oli noin 1&nbsp;800. Kylässä asui tuolloin myös pieni joukko armenialaisia. Ensimmäinen maailmansota osoittautui tuhoisaksi kylälle. Paikalliset pakenivat kodeistaan ja noin puolet paikallisista kuoli nälkään. Paenneet päätyivät muuttamaan etenkin Venäjälle ja Yhdysvaltoihin. Venäjälle muuttaneet asettuivat etenkin Georgiaan ja Armeniaan, joissa oli assyrialainen yhteisö jo entuudestaan.

## Väestö
Sopurghan on nykyisin hyvin pieni kylä. Vuonna 1966 sen asukasluku oli 250 ja vuonna 1950 vielä 338.

Sopurghanilaisia muuttajia Yhdysvaltoihin asettui etenkin Chicagoon, jossa aloitettiin kylän perinteeseen liittyvää järhjestötoimintaa.

## Lähteet
Kissa (yhtye)

**Kissa** on vuonna 2020 perustettu rock-yhtye. Kokoonpanon musiikki perustuu varhaisen heavy metal-musiikin estetiikkaan sekä 1970-luvun glam rockiin. Yhtyeen perustaja ja keulahahmo on muusikko Günter Kivioja. Yhtyeeseen kuuluu Kiviojan lisäksi Sampo Kääriäinen, Jussi Himberg, Joel Kinnunen, Ella Laine, Oskari Arki ja Valtteri Lindholm. Kaikilla jäsenillä on taustaa myös muissa vaihtoehtoista rockia edustavissa kokoonpanoissa. Esimerkiksi Kivioja vaikuttaa myös Ghost World -yhtyeessä, Kääriäinen Kaleidobolt -yhtyeessä.

Yhtyeen esikoisalbumi ''Vaarallinen bändi'' ilmestyi 4. kesäkuuta 2021 Svart Recordsin kautta. Kissan toinen, Liisa Tanin tuottama *[[Apinalinna]]* -albumi ilmestyi 3. toukokuuta 2023 niin ikään Svart Recordsin kautta. Kissa oli ehdokkaana 2023 Emma-gaalassa Vuoden rock -kategoriassa *Apinalinna* -albumillaan. 
Vuonna 2025 julkaistun Pop//Rock-albumin myötä Helsingin Sanomien kriitikko yltyi kirjoittamaan, että yhtye tekee tarttuvaa rockia paremmin kuin kukaan muu Suomessa nyt. 

## Yhtyeen jäsenet

* Günter Kivioja
* Sampo Kääriäinen
* Jussi Himberg
* Oskari Arki
* Valtteri Lindholm
* Joel Kinnunen
* Ella Laine

## Diskografia
;Albumit:

* *Vaarallinen bändi* (2021, Svart Records)
* *Apinalinna* (2023, Svart Records)
* *Pop//Rock* (2025, Svart Records)
* I Hate Music (2026)

;Singlet:

* ”Vaarallinen bändi” (2021)
* ”Teiniunelma” (2021)
* ”Musta valo” (2022)
* ”Sä oot paha” (2023)
* ”Cola Girl ´98” (2023)
* ”Mä katon sua (Sä katot mua)” (2023)
* ”Wayne´s World” (2025)
* ”Jokainen maaliviiva” (2025)

## Lähteet

## Aiheesta muualla
Svard Recordsin kotisivut: https://svartrecords.com/en/artist/kissa/10112

Alt Agencyn kotisivut: https://www.altagency.fi/artists/kissa/
Saamelainen ilmastoneuvosto

**Saamelainen ilmastoneuvosto** (, , ) on Suomen valtioneuvoston 24. elokuuta 2023 asettama, ilmastolakiin (423/2022) perustuva riippumaton asiantuntijaelin, jonka tarkoituksena on tuoda saamelaisten tietopohja ja näkökulmat osaksi Suomen ilmastopolitiikan valmistelua.

Saamelainen ilmastoneuvosto koostuu 6 tutkijajäsenestä ja 6 saamelaisen perinteisen tiedon haltijasta. Puheenjohtaja on tutkijatohtori Klemetti Näkkäläjärvi Oulun yliopistosta. Ilmastoneuvoston tehtävänä on tuottaa tietoa ilmastonmuutoksesta saamelaiskulttuurin näkökulmasta viranomaisille ja saamelaisyhteisölle päätöksentekoa varten sekä lisätä tietoisuutta ilmastonmuutoksen vaikutuksista saamelaiskulttuurille. Saamelainen ilmastoneuvosto edistää tieteen ja saamelaiseen perinteisen tiedon välistä vuorovaikutusta. Ilmastoneuvoston toiminta ja julkaisut perustuvat tutkittuun tietoon ja saamelaiseen perinteiseen tietoon. Neuvoston toimikausi on 4 vuotta ja toimintaa rahoittaa ympäristöministeriö. Saamelaisen ilmastoneuvoston sihteeristö sijaitsee Oulun yliopistossa.

Neuvoston ensimmäiset tutkimusraportit *Saamelaisten perinteinen tieto saamelaisen ilmastoneuvoston työssä* ja *Ilmastonmuutoksen nykyiset ja ennakoidut vaikutukset saamelaiskulttuurille* julkaistiin toukokuussa 2025.

## Jäsenet

* puheenjohtaja Klemetti Näkkäläjärvi, Oulun yliopisto
* varapuheenjohtaja Petra B. Magga-Vars, saamelaisen perinteisen tiedon haltija
* Hilppa Gregow, Ilmatieteen laitos
* Esko Aikio, saamelaisen perinteisen tiedon haltija
* Kati Kulovesi, Suomen ilmastopaneeli (4. heinäkuuta 2024 asti Markku Ollikainen)
* Antti-Oula Juuso, saamelaisen perinteisen tiedon haltija
* Marja Helena Sivonen, Suomen ympäristökeskus 13.11.2025 alkaen (31.12.2024 asti Rauna Kuokkanen, Lapin yliopisto)
* Jarno Mäki, saamelaisen perinteisen tiedon haltija (4. heinäkuuta 2024 asti Raija Lehtola)
* Päivi Meriläinen, Terveyden ja hyvinvoinnin laitos
* Tuomas Semenoff, saamelaisen perinteisen tiedon haltija
* Henni Ylänne, Itä-Suomen yliopisto
* Jussa Seurujärvi, saamelaisen perinteisen tiedon haltija

## Lähteet

## Aiheesta muualla
* Ilmastoneuvoston verkkosivut (saamelainenilmastoneuvosto.fi)
* Saamelainen ilmastoneuvosto Facebookissa (facebook.com)
Henrik Johaninpoika Tesche

**Henrik Johaninpoika Tesche** (1693 – 1762 jälkeen) oli suomalainen kauppias ja laivanvarustaja.

Teschen vanhemmat olivat viipurilainen kauppias Johan Tesche ja Maria Hansintytär Sutthoff. Hänen ensimmäinen puolisonsa vuodesta 1724 oli Margareta Mårtenintytär Schmidt ja toinen Christina Lamphin (1709–1740). Tesche oli kauppias ja laivanvarustaja Haminassa 1723–1741 ja Turussa vuodesta 1744.

Saksalaisperäiseen sukuun kuulunut Tesche oli useiden sukulaistensa tavoin sekä kauppias että laivanvarustaja. Hän hankki 1730 kolmen muun kauppiaan kanssa Amsterdamista *Fechtenstein* -nimisen valtamerialuksen, ns. espanjanpurjehtijan. Huono-onninen laiva kuitenkin haaksirikkoutui jo neljän vuoden päästä. Haminan jäätyä Hattujen sodan jälkeen venäläisille Tesche ei siirtynyt Loviisaan kuten monet muut haminalaiset kauppiaat, vaan Turkuun. Sinne tulivat myös isot *Finland*- ja *Enigheten*-alukset, joissa Tesche oli osakkaana. Vaikka nekin haaksirikkoutuivat pian, Tesche oli vielä osakkaana vuonna 1750 Turkuun hankitussa *Nordstiernan*-laivassa. Turussa Tesche jatkoi kauppiasuraansa 1760-luvulle asti ja vakiinnutti siellä asemansa ulkomaankauppaa käyvänä merkittävänä porvarina.

## Lähteet

## Aiheesta muualla
*
Jani Forsman

**Jani Ville Tapani Forsman** (ent. Lötjönen) (s. 4. lokakuuta 1985) on suomalainen murhaaja.

Forsman surmasi helmikuussa 2004 tuttavansa lyömällä tätä useita kertoja fileerausveitsellä ja 30 kertaa vasaralla. Hovioikeus tuomitsi Forsmanin 12 vuoden ja 8 kuukauden vankeustuomioon täyttä ymmärrystä vailla tehdystä murhasta.

Lokakuussa 2013 Forsman tuomittiin 9 vuoden ja 8 kuukauden vankeuteen taposta ja velvoitettiin maksamaan uhrin omaisille noin 27 000 euron korvaukset. Tällöin Forsman löi uhriaan 7 kertaa veitsellä. Mielentilalausunnon ja rikoshistorian perusteella käräjäoikeus arvioi, että Forsman on erittäin vaarallinen muiden hengelle, terveydelle ja vapaudelle. Hovioikeus totesi: "Hänen empatiakykynsä on puutteellinen ja hänen on vaikea tuntea syyllisyyttä ja katumusta".

Lisäksi hän on tuomittu törkeistä pahoinpitelyistä sekä useista tuhotöistä, ryöstöstä ja muista väkivaltarikoksista.

Forsman on heinäkuusta 2024 lähtien ollut epäiltynä tapon yrityksestä. 

## Lähteet
Baptismi Sveitsissä

**Sveitsiläinen baptismi** on sveitsiläinen vapaakirkollinen liike. Baptistisena kirkkokuntana Sveitsissä toimii Sveitsin baptistiliitto, johon kuuluu 12 seurakuntaa ja noin 1&nbsp;000 jäsentä.

Sveitsin seurakunnat kuuluivat pitkään saksalaiseen yhdyskuntaan ja olivat sen erityinen piiri. Sveitsiläiset saarnaajat opiskelivat Hampurin seminaarissa ja tarvittavat lehdet ja kirjallisuus saatiin saksalaiselta yhdyskunnalta. 

Sveitsin baptistit kokivat ankaria vainoja pitkään. Baptisteihin kohdistui vankeutta ja maastakarkoituksia samoin kuin lasten pakkokastamista. Vuoden 1875 lainsäädännön myötä paine helpottui Sveitsin osavaltioissa. 

Ensimmäisen maailmansodan aikana ja jälkeen baptistien toiminta kävi vaikeammaksi. Tämä johtui yhdyskunnan yhteydestä saksalaiseen yhdyskuntaan. Hitlerin aikana yhteys Saksaan katkesi ja sveitsiläiset muodostivat oman yhdyskuntansa ja oman kirjallisuustoimintansa. 

### Toisen maailmansodan jälkeen

Vuonna 1949 Zürichin läheisyyteen, Rüschlikoniin, perustettiin Yhdysvaltain eteläisen baptistikonvention teologinen korkeakoulu *[[The Baptist Theological Seminary]]*. Teologinen seminaari oli sveitsiläisen baptismin voimakeskus ja huomattava keskus eurooppalaiselle baptismille. Teologisen seminaarin yhtyedessä on järjestetty monia vuosittaisia kesäkonferensseja. Vuonna 1988 seminaari luovutettiin Euroopan baptistiliitolle ja siirrettiin Prahaan vuonna 1997.

## Katso myös
* Kristinusko Sveitsissä
* Baptismi

## Lähteet
Baptismi Itävallassa

**Itävaltalainen baptismi** on itävaltalainen vapaakirkollinen liike. Baptistisena kirkkokuntana Itävallassa toimii Itävallan baptistiliitto, johon kuuluu 31 seurakuntaa ja noin 1&nbsp;700 jäsentä.

Toisen maailmansodan jälkeen Itävaltaan, muun muassa Salzburgiin, rakennettiin yhdysvaltalaisten tukemana useita kappeleita. Myös muille vanhoille anabaptistisille paikkakunnille, kuten Linziin, Steyriin ja Tirolin alueelle, syntyi baptistista toimintaa. Itävallan baptistit ovat kuuuluneet läheisesti saksalaisen baptismin yhteyteen.

## Katso myös
* Kristinusko Itävallassa
* Itävallan baptistiliitto
* Baptismi

## Lähteet
A. Talas

**A. Talas Oy** oli Kristiinankaupungissa vuosina 1922–2024 toiminut vähittäiskauppayritys, joka tunnettiin etenkin vuonna 1964 avatusta tavaratalostaan kaupungin keskustassa osoitteessa Kauppatori 2. Siellä myytiin loppuvuosina vaatteita, sisustus- ja lahjatavaroita, kodin elektroniikkaa, kodinkoneita ja pienrautatarvikkeita. Tiloissa toimi lisäksi kahvio Café Saga ja kirpputori. Toiminta päättyi konkurssiin syyskuussa 2024.

## Historiaa
Yritys sai alkunsa Aarne Talaksen vuonna 1922 perustamasta kioskista, joka kehittyi vähitellen isommaksi kauppaliikkeksi. Vuonna 1964 perustajan poika Risto Talas laajensi toimintaa rakennuttamalla kolmikerroksisen tavaratalon kauppatorin laidalle. Suurimmillaan vuonna 1972 A. Talaksella oli 48 työntekijää kolmessa toimipisteessä, tavaratalon ohella kaksi elintarvikemyymälää kaupungin itä- ja länsipuolella. 

Suurten kauppaketjujen vallattua alaa Suomen vähittäiskaupassa Talaksen kaltaisten itsenäisten tavaratalojen toiminta vähitellen vaikeutui. A. Talas oli yrityssaneerauksessa ensin vuonna 2009, jolloin toimintaa vaikeutti myös kiinteistössä sattunut suuri vesivahinko. Tuolloin lopetettiin elintarvikeosasto, ja vuoden 2019 uudessa yrityssaneerauksessa lopetettiin urheiluosasto ja toiminta keskitettiin kolmikerroksisen rakennuksen keskikerrokseen. Muiden kerrosten jäädessä vajaakäyttöön kiinteistökulut säilyivät kuitenkin suurina, ja lopullisen alamäen kerrotaan alkaneen 2020-luvun alun koronaviruspandemiasta. Taustalla vaikutti myös Kristiinankaupungin ja ympäristökuntien väkimäärän pieneneminen vuosikymmenten mittaan.

Loppuaikoina yrityksestä vastasivat Risto Talaksen lapset Taina Talas-Pihlaja ja Ari Talas, hekin jo eläkeiän kynnyksellä.

## Lähteet
Hans-Ulrich Maik

**Hans-Ulrich Maik** (s. 20. kesäkuuta 1949) on saksalainen entinen Ilmor-yhtiön toimitusjohtaja. Hän toimi Ilmorin toimitusjohtajana vuodesta 2002 kunnes irtisanoi tehtävästään ennen vuoden 2004 San Marinon GP:tä.

## Lähteet

## Aiheesta muualla
* Hans-Ulrich Maik - McLaren.com
Nomen Nescio (yritys)

**Nomen Nescio Oy** on suomalainen vuonna 2012 perustettu vaatealan yritys, joka on erikoistunut mustien, minimalististen unisex-vaatteiden suunnitteluun ja markkinointiin. Vaatteet valmistetaan Euroopassa. Yrityksen perustajat ovat aviopari Niina ja Timo Leskelä.

Nomen Nescio (katso nimen merkityksestä) sai kansainvälistä mainetta vuonna 2018, kun Britannian *[[Vogue]]*-muotilehti kertoi yrityksestä sukupuolineutraalin muodin edelläkävijänä. Yritys on herättänyt huomiota myös muun muassa Pariisin muotiviikoilla. Yritys avasi vuonna 2021 Helsingin Mikonkadulle myymälän, joka sittemmin on muuttanut Fredrikinkadulle.

2020-luvun alussa Nomen Nescio ajautui taloudellisiin vaikeuksiin muun muassa koronaviruspandemian ja Ukrainan sodan vähennettyä Helsinkiin tulevien turistien määrää. Vuonna 2023 yrityksen onnistui välttää konkurssi joukkorahoituskampanjalla, mutta syyskuussa 2024 verottaja haki yritystä konkurssiin. Yritys kävi läpi onnistuneen yrityssaneerauksen ja jatkaa toimintaansa.

## Lähteet

## Aiheesta muualla
*Yrityksen verkkosivusto
Providence Island

**Providence Island** (aiemmin nimellä **Dozoa**) on saari Liberiassa Mesuradojoessa. Joen eteläpuolella sijaitsee Liberian pääkaupunki Monrovia.

Providence Island sijaitsee runsaan puolen kilometrin päässä joen Atlanttiin laskevalta suulta. Saari on ylhäältä päin katsottuna kitaranmuotoinen, ja sen maapinta-ala on 4,54 hehtaaria. Saari on pääasiassa rakennettua ympäristöä, mutta sen kaakkoispäässä on vielä pieniä mangrovealueita.

Providence Island on kulttuurihistoriallisesti merkittävä, sillä se oli Amerikasta vapautettujen orjien ensimmäinen saapumispaikka. Aiemmin paikka oli toiminut orjien myyntipaikkana. Vapautetut orjat saapuivat Providence Islandille 1. tammikuuta 1822, ja paikalla on muistomerkkinä betoninen pylväs ja tasanne. Sen lisäksi saarella on myös metallinen rauhan puu, jonka tarkoituksena on muistuttaa sisällissotien jälkeen saavutetusta rauhasta.

## Lähteet

## Aiheesta muualla
F1 2020

**F1 2020** on Codemastersin kehittämä ajopeli, joka perustuu Formula 1 -kauteen 2020. Peli julkaistiin PlayStation 4-, Xbox One- ja Microsoft Windows -alustoille 10. heinäkuuta 2020. Peli sisältää kaikki kauden 2020 tallit, kuljettajat ja radat.
Niilinpunainen

**Niilinpunainen** (C20H18N2O2) on aromaattinen oksatsiinirakenteinen orgaaninen yhdiste. Yhdistettä voidaan käyttää väriaineena esimerkiksi solubiologisissa tutkimuksissa.

## Ominaisuudet, valmistus ja käyttö

Huoneenlämpötilassa niilinpunainen on vihreää kiteistä ainetta. Yhdiste liukenee vain vähäisessä määrin veteen ja paremmin useisiin orgaanisiin liuottimiin, esimerkiksi etanoliin, dimetyyliformamidiin, heksaaniin ja tolueeniin. Niilinpunainen on solvatokromista, eli liuoksen väri riippuu liuottimesta. Liuokset fluoresoivat ultraviolettivalossa keltaisina, mikä havaitaan voimakkaimmin poolittomissa liuottimissa. Aine on myös termokromista.

Alun perin niilinpunaista valmistettiin hydrolysoimalla niilinsinistä rikkihapolla, mutta nykyisin käytetympi menetelmä on nitrosoidun 3-aminofenolijohdannaisen ja 2-naftolin reaktio.
:

Niilinpunainen värjää esimerkiksi lipidit ja hydrofobiset proteiinit punaisiksi. Sitä käytetään muun muassa fluoresenssimikroskopiassa ja virtaussytometriassa. Yhdistettä käytetään lisäksi väriainelasereissa.

## Lähteet

## Aiheesta muualla
Baptismi Alankomaissa

**Alankomaiden baptismi** on hollantilainen vapaakirkollinen liike. Baptistisena kirkkokuntana Alankomaissa toimii baptististen ja lähetyskirkkojen liitto Unie-ABC, johon kuuluu 135 seurakuntaa ja noin 15&nbsp;500 jäsentä.  

1970-luvun lopussa liikkeen jäsenmäärä oli noin 7&nbsp;000 henkilöä. Hollannin baptistipastoreiden koulutus on tapahtunut osaksi Hampurin teologisessa seminaarissa ja osaksi englantilaisissa seminaareissa.

## Katso myös
* Kristinusko Alankomaissa
* Baptismi

## Lähteet
Baptismi Puolassa

**Puolan baptismi** on puolalainen vapaakirkollinen liike. Baptistisena kirkkokuntana Puolassa toimii Puolan baptistiliitto, johon kuuluu 107 seurakuntaa ja noin 5&nbsp;500 jäsentä.

Kun Puola ensimmäisen maailmansodan jälkeen tuli itsenäiseksi valtioksi, koitti suurempi uskonnonvapaus. Samoihin aikoihin baptistiseen liikkeeseen liittyi paljon puolalaisia. Ensimmäisen maailmansodan jälkeen Puolan baptismi oli järjestynyt kolmeen konferenssiin: kahteen saksalaiseen ja yhteen puolalaiseen, jotka muodostivat yhdessä baptistiliiton.

Ennen toista maailmansotaa Puolan baptistien kokonaisjäsenmäärä oli noin 15&nbsp;000. Puolan baptistit ovat saaneet monivuotista kannatusta eräältä Edinburgin baptistiseurakunnalta sekä eniten Yhdysvaltain baptisteilta.

## Katso myös
* Kristinusko Puolassa
* Baptismi

## Lähteet
Baptismi Unkarissa

**Unkarin baptismi** on unkarilainen vapaakirkollinen liike. Baptistisena kirkkokuntana Unkarin toimii Unkarin baptistiliitto, johon kuuluu 290 seurakuntaa ja noin 11&nbsp;200 jäsentä.

Baptismi kasvoi Unkarissa nopeasti niin, että vuonna 1910 seurakuntien jäsenluku oli lähes 17&nbsp;000. Ensimmäisen maailmansodan jälkeen Andress Udvarnoki valittiin rehtoriksi saarnaajaseminaariin, joka muodostettiin eteläisen baptistikonvention tuella. Unkarin kärsiessä suuria aluemenetyksiä maailmansodan jälkeen myös suuresta osasta baptistiyhdyskunnan jäsenistä tuli muiden valtioiden kansalaisia.

## Katso myös
* Kristinusko Unkarissa
* Baptismi

## Lähteet
Yhdysvaltain senaatin vaalit Ohiossa 2024

**Yhdysvaltain senaatin vaalit [[Ohio]]ssa 2024** pidettiin 5. marraskuuta 2024 samaan aikaan muiden vuoden 2024 vaalien kanssa. Istuva demokraattisenaattori Sherrod Brown oli ehdolla neljännelle kaudelleen, mutta hän hävisi vastaehdokkaalleen, republikaanien Bernie Morenolle.

Brownin uudelleenvalintaa pidettiin keskeisenä demokraattien mahdollisuudelle säilyttää senaatin enemmistö vuonna 2024.

## Tausta
Demokraattien ehdokas Sherrod Brown valittiin ensimmäisen kerran senaattiin vuonna 2006, jolloin hän päihitti istuvan republikaanisenaattorin Mike DeWinen. Hänet valittiin jatkokausille vuosina 2012 ja 2018. Ohiosta, joka oli aiemmin vaa’ankieliosavaltio, on sittemmin tullut republikaanisempi osavaltio, minkä johdosta Sherrodia pidettiin yhtenä demokraattien haavoittuvimmista demokraattisenaattoreista. Donald Trump päihitti Joe Bidenin vuoden 2020 presidentinvaaleissa Ohiossa lukemin 53–45. 

Vaaleissa äänioikeutettuja ovat sellaiset henkilöt, jotka täyttävät seuraavat ehdot ja rekisteröityvät äänestäjiksi:

* Vähintään 18-vuotias;
* On asunut Ohiossa vähintään 30 päivää ennen vaaleja;
* On Yhdysvaltain kansalainen;
* Ei ole vangittuna Ohion osavaltion, toisen osavaltion tai Yhdysvaltojen lakien mukaisen rikostuomion vuoksi törkeästä rikoksesta (*felony*);
* Ei ole tullut tuomioistuimen julistamaksi äänioikeudellisesti vajaavaltaiseksi;
* Ei ole menettänyt äänioikeuttaan pysyvästi vaalilakien rikkomisen takia.

## Ehdokasasettelu
Brown asettui ehdolle neljännelle kaudelleen, ja hän oli puolueensa esivaalien ainoa ehdokas. Republikaanien ehdokas Bernie Moreno voitti puolueensa esivaalit saatuaan noin 50,5&nbsp;% esivaalien äänistä kahta muuta ehdokasta vastaan.

## Tulokset

Lähde:

## Lähteet
Punaiset ja valkoiset

**Punaiset ja valkoiset** tai **valkoiset ja punaiset** voivat viitata:
*Suomen sisällissodassa 1918 osapuolet: ks. punakaarti ja valkoiset
*Venäjän sisällissodassa 1917-1922 osapuolet: Vladimir Leninin johtamat bolševikit ja heitä vastustaneet.
Heimin kirkko

**Heimin kirkko** () on Heimin kunnassa Norjassa sijaitseva puinen pitkäkirkko vuodelta 1884.

## Lähteet

## Aiheesta muualla
Avaldsnes

**Avaldsnes** on taajama Karmøyn kunnassa Rogalandin läänissä Norjassa. Taajaman pinta-ala on 3,2 neliökilometriä ja asukasluku 2&nbsp;879 vuonna 2023.

Vuosina 1837–1965 Avaldsnes oli itsenäinen kunta.

## Lähteet

## Aiheesta muualla
Hæen

**Hæen** on taajama Hån kunnassa Rogalandin läänissä Norjassa. Taajaman pinta-ala on 0,5 neliökilometriä ja asukasluku 844 vuonna 2023.

## Lähteet

## Aiheesta muualla
Åland (yritys)

**Åland** (tyyliteltynä **ÅLAND**, ) on eteläkorealainen muotialan yritys, jonka ovat perustaneet Soulissa vuonna 2005 sisarukset Kinam Jung ja Jung Eun Jung. Yrityksellä on kivijalkamyymälöitä Etelä-Korean lisäksi myös Hongkongissa, Yhdysvalloissa, Japanissa, Indonesiassa, sekä Thaimaassa. Yritys myy uusien aloittelevien korealaisten suunnittelijoiden suunnittelemia tuotteita. Åland on Etelä-Korean suosituimpia muodin jälleenmyyjiä. Muodin lisäksi Åland myy myös korealaista kosmetiikkaa. Vuonna 2024 Ålandilla on yhteensä 15 myymälää Etelä-Koreassa ja kuusi myymälää ulkomailla.

## Nimi
Yritys kertoo verkkosivuilllaan, että sen nimi on peräisin Ahvenanmaalla elävän harvinaisen aland-nimisen kalan nimestä. Eräässä yrityksen logon versiossa on kala ja å-kirjaimen ympyrä siniseksi maalattuna. Ahvenanmaankin vesissä elävä säyne on saksan kielellä *Aland*.

## Lähteet
Vihtajärvi (Boden)

**Vihtajärvi** () on taajama Bodenin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 498 asukasta vuonna 2016.

## Lähteet

## Aiheesta muualla
Torsten Schack Pedersen

**Torsten Schack Pedersen** (s. 26. kesäkuuta 1976 Farsø) on tanskalainen Venstren poliitikko ja maansa yhteiskuntaturva- ja varautumisministeri elokuusta 2024. Hän on istunut kansankäräjillä vuodesta 2005.
## Lähteet

## Aiheesta muualla

* ''Torsten Schack Pedersen'' Tanskan kansankäräjien verkkosivuilla
Horace Plunkett

**Horace Plunkett** (1854 – 1932 Weybridge, Surrey, Britannia) oli irlantilainen poliitikko ja osuustoiminnan edistäjä. Hän piti 1874–1889 maatilaa Yhdysvalloissa Montanan osavaltiossa. Irlantiin palattuaan hän koetti saada eri puolueisiin kuuluvia henkilöitä yhteistoimintaan Irlannin huonolla tolalla olleen maatalouden kehittämiseksi. Sitä tarkoitusta varten hän perusti 1894 järjestön Irish agricultural Organisation Society, joka toimi menestyksekkäästi osuustoiminnan levittämiseksi Irlannin pienviljelijöiden keskuuteen.

Plunkett oli 1892–1900 alahuoneen jäsen ja kuului unionisteihin. Hänen aloitteestaan perustettiin vuonna 1899 maatalousasioita ja teknistä opetusta varten erityinen Irlannin virasto, ja hän oli viraston varapuheenjohtaja ja tosiasiallinen johtaja vuoteen 1907. Plunkett valittiin 1917 puheenjohtajaksi niin sanottuun Irlannin konventtiin, jonka hallitus oli kutsunut koolle laatimaan ehdotusta Irlannin kysymyksen ratkaisemiseksi.

## Julkaisut
* *Ireland in the new Century* (1904)
* *The rural life problem of the United states* (1910) 

## Lähteet

## Aiheesta muualla
Tidön linna

**Tidön linna** () on Västeråsin kunnassa Västmanlandin läänissä Ruotsissa sijaitseva linna. Se tunnetaan jo 1400-luvun lopulta. Nykyinen kolmikerroksinen kivirakennus valmistui Axel Oxenstiernan aloitteesta 1640-luvulla. Syksyllä 2022 Tidössä solmittiin niin kutsuttu Tidön sopimus, johon Ulf Kristerssonin hallitus perustuu.
## Kuvia

Suecia 2-043 ; Agneta Horns lefverne - Tidö.png|Tidön linna Eric Dahlbergin teoksessa *[[Suecia antiqua et hodierna]]*.
Tidö slott-4.jpg|Sisäpihaa
Tidö interiör.jpg|Sisustusta

## Lähteet

## Aiheesta muualla
Dagmar Hagelin

**Dagmar Hagelin** (1959 – oletettavasti 1977) oli Ruotsin ja Argentiinan kaksoiskansalainen, joka katosi tammikuussa 1977 sotilasjuntan hallitseman Argentiinan pääkaupungissa Buenos Airesissa. Seitsemäntoistavuotias Hagelin oli menossa tapaamaan ystäväänsä, kun hän kohtasi kadulla sotilaita. Nämä ampuivat häntä ja veivät hänet pois, minkä jälkeen hänen kohtaloaan ei tiedetä. Vuonna 2017 argentiinalainen entinen merivoimien upseeri Alfredo Astiz tuomittiin Hagelinin murhasta. Hagelinin isä, joka oli ajanut tyttärensä surmaajien saattamista vastuuseen, oli kuollut edellisenä vuonna.

Kaikkiaan Argentiinassa niin kutsutun likaisen sodan aikana sai surmansa tuhansia ihmisiä.

## Lähteet